31993D0540
L 263/51
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 18 октомври 1993 година
за одобряване на някои изменения в Споразумението за сътрудничество в борбата срещу замърсяването на Северно море с нефт и с други опасни вещества (Споразумение от Бон)
(93/540/EИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 130т от него,
като взе предвид предложението на Комисията (1),
като взе предвид становището на Европейския парламент (2),
като взе предвид становището на Икономическия и социален комитет (3),
като има предвид, че с Решение 84/358/EИО (4) Съветът одобри на 28 юни 1984 г. Споразумението за сътрудничество в борбата срещу замърсяването на Северно море с нефт и с други опасни вещества, подписано в Бон на 13 септември 1983 г.;
като има предвид, че на тяхната първа среща, проведена в Бон от 19 до 22 септември 1989 г. договарящите страни по споразумението се споразумяха по редица изменения, насочени към включването в споразумението на разпоредби относно дейностите по наблюдение на замърсяването, с цел да се осигури прилагането на параграфи от 46 до 50 от Декларацията на министрите, приета по време на Втората международна конференция за защита на Северно море, проведена в Лондон на 24 и 25 ноември 1987 г.;
като има предвид, че договарящите страни решиха, също така, да изменят демаркационната зона на Скагерак, предвидена в член 2, буква а) от споразумението;
като има предвид, че измененията могат да влязат в сила, само след като са одобрени от всички договарящи страни в съответствие с член 16, параграф 2 от споразумението,
РЕШИ:
Член 1
Измененията в Споразумението за сътрудничество в борбата срещу замърсяването на Северно море с нефт и с други опасни вещества (Споразумение от Бон), приети от договарящите страни на тяхната първа среща, проведена в Бон от 19 до 22 септември 1989 г., се одобряват от името на Европейската икономическа общност.
Текстът на решението относно тези изменения е приложен към настоящото решение.
Член 2
Председателят на Съвета, от името на Европейската икономическа общност, нотифицира правителството депозитар, посочено в член 16, параграф 2 от споразумението, за приемането на инструмента за одобрение.
Съставено в Люксембург на 18 октомври 1993 година.